Publication: Magyar Közlöny
Issue: MK-2001-14 (Year: 2001, Number: 14)
Era: 1990-2004
Section: 1997. évi CLVI. törvény 26. §-ának c) pontja alapján az
Paragraph Index: 138

b) a Közalapítvány cél szerinti juttatásaival összefüggésben keletkeztek, ideértve az Alkuratórium döntéseit. A Kuratórium a zárt ülésen hozott döntéseket is köteles nyilvánosságra hozni. A Kuratórium üléseit az elnök, akadályoztatása esetén az elnökhelyettes, vagy az erre kijelölt kuratóriumi tag vezeti. A Kuratórium döntéseit nyílt szavazással, egyszerű szótöbbséggel hozza meg. Szavazategyenlőség esetén az ülést levezető elnök szavazata dönt, aki nem lehet az Alapítóval függő viszonyban álló kurátor. A Kuratórium ülésére tanácskozási joggal meg kell hívni a Felügyelő Bizottság elnökét, a könyvvizsgálót és a Közalapítványi Iroda vezetőjét. A Kuratórium üléseiről — a hozzászólások lényegét is tartalmazó — jegyzőkönyvet, a Kuratórium határozatairól nyilvántartást kell vezetni. A Kuratórium döntéseiről szóló nyilvántartást a Közalapítvány titkára kezeli, amit a Kuratórium ülésére meghívottaknak az ülést követő 15 napon belül kell megküldeni. A nyilvántartásban fel kell tüntetni a döntések tárgyát, tartalmát, időpontját, hatályát, a döntést támogatók és ellenzők számarányát (nyílt szavazás esetén) személyét. A Kuratórium elnöke a Közalapítvány titkára útján gondoskodik a döntéseknek az érintettekkel való írásbeli — igazolható módon történő — közléséről. A Kuratórium döntéseit fő szabály szerint a Közalapítvány székhelyén elhelyezett hirdetőtáblán kell nyilvánosságra hozni. A közalapítványi támogatásokról szóló legfontosabb döntéseket és ezen támogatások igénybevételének feltételeit (pályázatok, felhívások stb.) minden esetben az országos sajtó útján kell nyilvánosságra hozni oly módon, hogy azt országos napilapban megjelenteti. A Kuratórium döntéseit tartalmazó nyilvántartás nyilvános, abba — a Közalapítvány székhelyén, előre egyeztetett időpontban — bárki betekinthet és arról a költségek megtérítése mellett másolatot kérhet. A Közalapítvány működésének módjáról, szolgáltatásai igénybevételének módjáról, valamint beszámolói közléseiről a fenteken túl időszaki kiadványaiban és a székhelyen elhelyezett hirdetőtáblára történő kifüggesztéssel is tájékoztatja a nyilvánosságot. A Kuratórium működésének további szabályait a Közalapítvány Szervezeti és Működési Szabályzata, illetve a Kuratórium, Alkuratórium ügyrendje állapítja meg, amelyek nem tartalmazhatnak jelen Alapító Okirattal ellentétes rendelkezéseket. B) Gerevich Aladár Sportösztöndíj Alkuratórium

Source: https://magyarkozlony.hu/hivatalos-lapok/fd110209a0c61f6da21e1617e59e08f7b4ebc81a/dokumentumok/a4ee13131cd2801b05c77b4391216643e9a7b189/letoltes